Kooxo hubeysan ayaa xalay magaalada Muqdisho ku dilay guddoomiye waaxeedkii xaafadda Barwaaqo ee degmada Warta-nabadda ee gobolka Banaadir. Dad goobjoogayaal ah ayaa Bar-kulan u sheegay in rag bastoolado ku hubeysan ay toogteen Nuur Xaashi xilli uu ku sii jeeday guri uu ka deganaa xaafaddaas.
Xildhibaanno raashin u qeybiyay dad soo barakacay Xildhibaanno ka tirsan baarlamaanka Soomaaliya ayaa maanta deeq raashin ah gaarsiiyay dad soo barakacay oo ku jira xero lagu magacaabo Bulsho, oo ku taalla degmada Wardhiigley ee gobolka Banaadir. Xildhibaanno ka tirsan baarlamaanka ayaa iska soo ururiyay deeqda.